Introduktion til skabelon for den pædagogiske læreplan

Formålet med denne skabelon er at støtte dagtilbud i Ikast- Brande Kommune i at udarbejde den skriftlige pædagogiske læreplan.

Den skriftlige pædagogiske læreplan skal ikke være en lang rapport, men et dokument, der kort og præcist fortæller om, hvordan det enkelte dagtilbud omsætter det fælles pædagogiske grundlag fra den styrkede pædagogiske læreplan til den daglige praksis.

I de gamle læreplaner skulle det enkelte dagtilbud selv udvikle mål og fortælle om den pædagogik, der var grundlaget for at nå disse mål. Dette er lidt anderledes i den styrkede læreplan, hvor der nationalt er besluttet 12 retningsgivende mål - det vil sige 2 mål for hver af de seks læreplanstemaer. Desuden er der beskrevet et pædagogisk grundlag.

Derfor er der også en ny måde at skrive læreplaner på.

Denne skabelon lægger op til, at det enkelte dagtilbud kortfattet, præcist og retningsgivende forholder sig til, hvordan man udfylder det fælles pædagogiske grundlag, og supplerer dette med korte retningsgivende praksiseksempler og refleksioner.

Skabelonen følger de nationale krav til den skriftlige læreplan.

Har man behov for at formulere sig længere eller mere sammenhængende, kan dette lægges ind under de links, der ligger i skabelonen.

I kompetenceudviklingsforløbet anvendes skabelonen til at skrive refleksioner og eksempler i, således at der ligger et godt gennemarbejdet råmateriale, når den endelige læreplan skal skrives henover foråret 2020 med deadline 1. juni 2020.

God skrivelyst.

|  |
| --- |
| **PÆDAGOGISK LÆREPLAN** |

Indhold

[PRÆSENTATION AF TILBUDDET 3](#_Toc17205043)

[ET PÆDAGOGISK LÆRINGSMILJØ HELE DAGEN 4](#_Toc17205044)

[LÆRINGSMILJØET UNDERSTØTTER BØRNS BREDE LÆRING 5](#_Toc17205045)

[Børns brede læring på tværs af temaerne 5](#_Toc17205046)

[Børns brede læring inden for temaerne 5](#_Toc17205047)

[Alsidig personlig udvikling 5](#_Toc17205048)

[Social udvikling 6](#_Toc17205049)

[Kommunikation og sprog 6](#_Toc17205050)

[Krop, sanser og bevægelse 6](#_Toc17205051)

[Natur, udeliv og science 7](#_Toc17205052)

[Kultur, æstetik og fællesskab 7](#_Toc17205053)

[BØRN I UDSATTE POSITIONER 8](#_Toc17205054)

[SAMARBEJDE MED FORÆLDRE OM BØRNS LÆRING 9](#_Toc17205055)

[INDDRAGELSE AF LOKALMILJØET 10](#_Toc17205056)

[SAMMENHÆNG TIL BØRNEHAVEKLASSEN 11](#_Toc17205057)

[DET FYSISKE, PSYKISKE OG ÆSTETISKE BØRNEMILJØ 12](#_Toc17205058)

[Uddybende links 13](#_Toc17205059)

|  |
| --- |
| PRÆSENTATION AF TILBUDDET Gludsted Børnehus er en privat institution under Gludsted Friskole. Børnehuset rummer børnehave og SFO dog opdelt i 2 huse. Vi har pr. 1/5 2020 21 børn i Børnehaven.  Børnehuset har 3 pædagoger og 2 medhjælper heraf er to af medarbejderne primært SFO personale med faste ugentlige timer i børnehaven. Netop denne personaledeling gør overgangen til skole og SFO lettere og mere naturlig for barnet.  Vores styrke er den nære relation børn-børn og børn-voksne imellem, idet vi er et lille sted, hvor alle kender hinanden.  Vi lægger vægt på en anerkendende tilgang både overfor børn, forældre og personale. Med anerkendende mener vi at behandle andre såvel børn som voksne med respekt, så alle uanset forskellighed og ressourcer føler sig værdifulde og vigtige for og i fællesskabet.  Vi har fokus på barnets motorik og bevægelse og har indrettet vores rum inde såvel som ude, så der kan øves alsidige bevægelser. I forhold til bevægelse er selvhjulpenhed en stor del af dette. Der er hver dag en struktur, hvor der gives tid til at opøve færdigheder med voksne i nærheden. Det kan være færdigheder som at tage flyverdragt på, hælde vand op m.m. Når barnet oplever at kunne mestre en færdighed, giver det en god selvopfattelse og mod på at prøve nye ting.  Børnehuset er bygningsmæssigt bestående af en murstensvilla og en pavillon som er sammenhængende. Huset er indrettet i funktioner som f.eks. dukkekrog, bilrum m.m. De enkelte rums funktioner er tydeliggjort med indretning af møbler og legetøj. Vi lægger vægt på, at der kun er få men gode ting på hylderne. Vores legeplads, som blev udvidet i 2014, består af sandkasse, gynger, rutsjebane, naturlegeplads, legehuse, træer til at klatre i og buske at gemme sig i.  Vi anvender hver uge skolens område inde som ude. Fx. Skolegården, gymnastiksalen, deltager i morgensang m.m.  Børnene er opdelt i 3 grupper, de yngste er stjerner, mellemgruppen er sol og ældste børn er måner. Personalet er fordelt så alle grupper har en primær pædagog. Aldersopdelingen anvendes i forbindelse med vokseninitierede aktiviteter såsom gymnastiksal, kreativt værksted m.m. samt ved spisetid. På den måde kan vi tilrettelægge de forskellige aktiviteter ud fra børnenes udviklings niveau og behov. Børnene har hver dag mulighed for frit at lege på tværs af disse grupper. |

[Link 1](#_Link_1)

|  |  |  |
| --- | --- | --- |
| ET PÆDAGOGISK  LÆRINGSMILJØ HELE DAGEN Det skal fremgå af den pædagogiske læreplan, hvordan det enkelte dagtilbud hele dagen etablerer et pædagogisk læringsmiljø, der med leg, planlagte vokseninitierede aktiviteter, spontane aktiviteter, børneinitierede aktiviteter og daglige rutiner giver børnene mulighed for at trives, lære, udvikle sig og dannes. Det pædagogiske læringsmiljø skal tilrettelægges, så det inddrager hensynet til børnenes perspektiv og deltagelse, børnefællesskabet, børnegruppens sammensætning og børnenes forskellige forudsætninger.   |  |  | | --- | --- | | SÅDAN GØR VI HOS OS  Vi er bevidste om, at det er omgivelserne, strukturen og relationerne som skaber læringsmiljøet. Vi forholder os reflekterende overfor de strukturer, som vi opbygger vores miljø omkring. Vores refleksioner medfører løbende reguleringer og omstillinger i vores indretning og struktur med udgangspunkt i det enkelte barn og børnegruppen.  Vi har en klar fordeling af personale både på børnegruppen og på praktiske opgaver.  Legen prioriteres højt, det er herigennem, at barnet kommer til en forståelse af de ting, som de oplever i hverdagen i forskellige arenaer. Igennem legen lærer barnet også at navigere i og forstå demokratiske processer.  Igennem børnenes leg får de voksne øje for, hvad der optager børnene og kan bygge videre på børnenes interesser. Den voksne følger børnenes initiativ, udfordrer og understøtter hvor der er behov.  Der er flere gange om ugen planlagte aktiviteter. Flere af disse aktiviteter udføres i mindre grupper. I de mindre grupper kan de voksne bedre tilgodese børnenes alder og behov og være fokuserede og fordybede omkring netop denne aktivitet. I udvalgte temaer tænkes der over materialer og sværhedsgrad  Spontane aktiviteter kan foregå ud fra børnenes ideer, vejret og voksnes ideer. Der er hver dag mulighed for spontanitet og det er vigtigt, at de voksne kan abstrahere fra planlagte aktiviteter.  Vi inddrager, er anerkendende og lyttende overfor barnet, så barnet også oplever at have indflydelse på dagligdagen.  Vi er opmærksomme på, at læring sker over hele dagen i leg, aktiviteter og de forskellige rutiner der er i dagligdagen. Heraf kan nævnes aflevering og afsked med mor/far, afhentning, forberedelse af måltidet, under måltidet, garderoben, bleskift, oprydning inde og ude.  Ud fra de pædagogiske læreplaner planlægges der hvilke overordnede temaer, som vi vil arbejde med næste skoleår. Der arbejdes med temaerne i en længere periode. I de perioder er andre faste aktiviteter nedtonede.  Planlægning, refleksioner og feedback foregår på vores faste møder og ad hoc møder.  Temaer, normer, pædagogikker, daglige rutiner m.m. reguleres løbende ud fra vores drøftelser og refleksioner.  Der dokumenteres til forældre via tavler, forældreintra, billeder og udstilling af børneproducerede ting.  Der anvendes ICDP løbende for at have fokus på den gode barn-voksen relation.  Den anerkendende relations pædagogik tager udgangspunkt i Berit Bae.  Børn udvikler sig i relationer, kontakt og kommunikation. Dannelse er en livslang proces, hvor vi forsøger at blive den bedste version af os selv.  I vores daglige rutiner, leg og pædagogiske aktiviteter sætter vi tydelige rammer for og understøtter barnets dannelse. | EKSEMPLER  Om eftermiddagen arbejder vi videre på vores valgte tema ”efterår”. En gruppe børn står under kastanjetræet og kaster legetøj op i træet for at få kastanjer ned. De tramper på dem for at få dem ud. Vi samler kastanjerne og taler om, hvad vi skal med dem. Ida finder materialer frem og laver kastanjedyr med børnene udenfor.  Berit går indenfor og rydder op efter frokost. Jens kommer ind og har tisset i bukserne. Berit hjælper Jens.  Refleksion: Vores praktiske opgaver er tilrettelagt over hele dagen, så der er voksne som er nærværende og gennemgående og som derfor kan blive i en aktivitet med børnene, mens andre ordner opvask m.m.  Solbørnene skal i gymnastiksalen. Vi er udenfor, men børnene løber glade ind og tager regntøjet af og løber ud og stiller sig klar ved lågen til at komme i gymnastiksalen. Et barn leger videre med et andet barn fra stjernegrp. Den voksne henvender sig til barnet 2 gange, men barnet viser ingen interesse for gymnastiksalen. Vi bliver derfor enige om, at det er bedre for barnet at blive i sin gode relation og leg, frem for absolut at skulle med i gymnastiksalen.  Refleksion: Vi respekterer barnet og opvejer hvilken læring der er vigtigst, i forhold til om barnet skal deltage i den voksen initierede aktivitet eller om det skal blive i den børneinitierede aktivitet.  Tema efterår. Da månegruppen kun består af 4 børn har vi, for at lave en homogengruppe, blandet sol og måne. Spændet i aldersgruppen er derfor fra 3-5 år. Der laves efterårstræer ved at tegne sin hånd, male billedet og male efterårsblade. De yngste kan ikke holde koncentrationen så længe og får lov til at forlade aktiviteten og gå i leg efter kortere tid.  Refleksion: Der er fokus på koncentration og sanser. Der er fokus på barnets alder og udvikling både i forhold til produkt, tid og barnets interesse.  Nogle børn leger tiger, de kravler på gulvet, laver farlige lyde og kommer hen og kradser den voksne på benene. Den voksne spørger: ”Vil I gerne males i hovedet som tigere”? Børnene råber begejstret ”Jaaa”. Da de andre børn opdager det, vil de også males. Børnene sætter sig i kø for at blive malet. Der bliver malet mange børn som dyr, prinsesser, sørøvere, dyrepassere m.m.  Refleksion: den voksne følger børnenes interesse og lader andre børn blive inspireret deraf. Vi skal dog være opmærksomme på, at den voksne ikke ødelægger eller forstyrrer børnenes leg med egne initiativer.  Stjernerne er på vej ud, den voksne har tænkt at vi skal være på legepladsen, fordi så har vi det hele for os selv. Imens vi tager tøj på, taler børnene sammen om det vi nu skal. Et af vores nye børn var i sidste uge med nede bag skolen for første gang. Han fortæller de andre om, hvordan han var edderkop i rebet på legepladsen nede bagved. Den voksne spørger: ”Vil I gerne ned bagved skolen og lege”? ”Jaa” siger de alle og planen ændres.  Spisetid: Børnene taler om Troels vores gode medhjælper der er stoppet. Nogle fortæller ”jeg elsker Troels, hvorfor ringer han ikke”. Derefter kommer snakken ind omkring hvad det vil sige at elske og hvem man elsker mest. Børnene svarer alle på nær en at ”jeg elsker mest min mormor, morfar, bedstemor eller bedstefar”.  Refleksion: måltidet er en stund hvor vi kommer ned i arousel og hvor der er tid til at fordybe sig i emner, som den lille gruppe interesserer sig for og observere de samtaler, der opstår blandt børnene.  Vores formiddagsmåltid fungerer ikke efter hensigten med, at det skal være en hyggelig stund omkring maden. På personalemøde drøfter vi, hvordan vi alle ser på måltidet, hvor lang tid må det vare og hvad kan vi gøre? Vi bliver enige om at iværksætte børneunderholdning i forbindelse med måltidet. Børnene er på skift inddragede i underholdningen. Eks. Sanglege for alle, optræden med enkelte børn m.m.  Refleksion: Vi vil motivere børnene til at opbryde deres leg. Fokus er på børnefællesskab, dannelse, fælles opmærksomhed, medbestemmelse, respekt for andres valg af underholdning og deltagelse deri. Måltidet skal være en hyggelig samlingsstund. | |

[Link 2](#_Link_2)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| LÆRINGSMILJØET UNDERSTØTTER  BØRNS BREDE LÆRING Det skal fremgå af den pædagogiske læreplan, hvordan det pædagogiske læringsmiljø understøtter børns brede læring, herunder nysgerrighed, gåpåmod, selvværd og bevægelse, inden for og på tværs af følgende temaer:  1) Alsidig personlig udvikling 2) Social udvikling.  3) Kommunikation og sprog 4) Krop, sanser og bevægelse.  5) Natur, udeliv og science 6) Kultur, æstetik og fællesskab. Børns brede læring på tværs af temaerne  |  |  | | --- | --- | | SÅDAN GØR VI HOS OS  De 6 læreplanstemaer anvendes i en helhed hvor de fletter ind over hinanden.  Når vi arbejder med et tema vil andre temaer også gøre sig gældende, dog vil et eller flere temaer blive vægtet højere.  For at understøtte og fremme børnenes nysgerrighed, gåpåmod og selvværd mødes barnet af voksne med ros, anerkendelse og forståelse såvel når noget er svært, når barnet øver sig og når noget lykkes. | EKSEMPLER  Tema efterår vi går tur i området og finder tegn på efterår. Vi skal lede efter hyldebær. Vi finder hylderbærtræet taler om hvordan bærrene ser ud og alle får lov at plukke og putte dem i posen. Vi maser nogle imellem fingrene og ser hvordan de farver. Vi taler om at vi ikke må spise dem før de er kogte. Hjemme koger vi hyldebærrene og samme eftermiddag spiser vi hyldebærsuppe.  Refleksion: selvom temaet er efterår med fokus på natur kommer andre temaer som børnefællesskab, krop, sanser, bevægelse og sprog også i høj grad i spil.  Der er store vandpytter udenfor. Nogle store børn 4-5 år samler vand, de hælder det ned af rutchebanen og det samles nedenunder i en stor sø. Børnene begynder at grave render for at se vandet løbe længere. Den voksne spørger ind til legen og foreslår om hun skal hente nogle både de kan bruge. Det ender med at den voksne får opgaven som vandhenter imens børnene leger videre.  Refleksion: Det er vigtigt at det fortsat er børnenes leg og ikke den voksnes. Den voksne skal acceptere den rolle i legen som børnene tildeler hende. |  Børns brede læring inden for temaerneAlsidig personlig udvikling  1. Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn, social og kulturel baggrund. 2. Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering  |  |  | | --- | --- | | SÅDAN GØR VI HOS OS  Læringsmiljøet er præget af en hverdag med spændende tilbud, miljøer, engagerede og afsmittende voksne.  Børnene opmuntres og guides i mestring af forskellige færdigheder afhængig af alder, køn og udvikling.  Den sociale gengældelse i læringsmiljøet øges, hvis barnet oplever at omverdenen værdsætter hans/hendes anstrengelser.  ”Reciprok altruisme”.  Vi vægter den tætte dialog og samarbejde med forældre i forhold til barnets udvikling.  I såvel leg og aktiviteter deltager de voksne aktivt og medvirker til at barnet erfarer, lærer egne og andres grænser og kompetencer.  Alle børn skal have mindst en god ven. Børn i udsatte positioner guides og støttes i mindre grupper så barnet opnår tillid og succes til egne potentialer. Den voksne fremhæver barnets stærke sider så det også bliver synligt og interessant for de andre børn.  Barnet erfarer processer om demokrati igennem leg og aktiviteter med andre børn.  I løbet af hele dagen er der mulighed for at deltage i børnefællesskaber på tværs af alder, køn og kultur.  Børnene udfordres med respekt for det enkelte barns usikkerhed og utryghed. Der gives plads til at barnet kan iagttage, være på sidelinien og have behov for ekstra understøtning fra den voksne. Det er ikke nok at sige til barnet: ”Så spørg dem om du må være med”, da denne tilgang til leg ofte kvitteres med en afvisning.  Tilgangen til barnet i Gludsted Børnehus tager udgangspunkt i den anerkendende relations pædagogik udfra Berit Bae.  Det er vigtigt, at den voksne er bevidst om at  relationen barn-voksen er en asymmetrisk relation, hvor den voksne har definitionsmagten.  Ved konflikter skal den voksne regulere sig så konflikten ikke optrappes men nedjusteres. | EKSEMPLER  Drengene elsker at farvelægge kopi af spiderman. De ældste klipper den også ud så den kan leges med. Oskar på 4 år vil også gerne have den klippet ud men henvender sig til den voksne om siger ”det kan jeg ikke”. Den voksne guider og hjælper Oskar med at klippe spiderman ud. Oskar ses i leg med sin spiderman på legepladsen sammen med de ældste børn.  Refleksion: Vi understøtter og hjælper barnet så det kan øver gåpåmod, finmotorik, selvtillid og opnår fællesskab og deltagelse i leg.  Et barn har næsten intet sprog det er svært for barnet at deltage i rollelege. Barnet er rigtig god til at bygge tårne og opbygge lege med dyr og andet som spærres inde. Den voksne deltager aktivt og følger barnets initiativ. Den voksne sætter højlydt og begejstret ord på det barnet bygger. Andre børn ser interesseret til og kommer og vil gerne være med i legen.  Refleksion: Vi synliggør barnets kompetencer ud fra barnets interesse. Der er fokus på sprog og børnefællesskab.  Et barn går alene rundt på legepladsen. Den voksne henvender sig til barnet. Barnet fortæller at det gerne vil lege med Bo og Asta. Det er tydeligt, at barnet ikke lige ved hvordan det skal komme ind i legen. Den voksne og barnet sætter sig og kigger på Bo og Astas leg. De taler om hvad de leger og hvilken rolle barnet kan have i legen. Barnet tilbyder sig som købmand i legen hvilket accepteres.  Refleksion: Vi skal være opmærksomme på, at det er også er ok at lege alene. Læringen i at observere andres lege og finde ro i sit eget selskab.  Et barn bliver meget vred i sandkassen og hæver skovlen for at ville slå. En voksen når at afværge det. Barnet er stadig meget vred, den voksne siger: Jeg kan se du blev meget vred og ked af det, jeg vil gerne hjælpe dig. Vil du fortælle mig hvad der skete?  Refleksion: Fremfor at skælde ud, forsøger den voksne at sætte sig i barnets sted. Den voksne hjælper barnet ud af konflikten og derefter igen ind i leg igen bagefter.  Fokus: konfliktnedtrapning, omsorg, nysgerrighed på barnets perspektiv. |   ’ Social udvikling  1. Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer. 2. Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse.  |  |  | | --- | --- | | SÅDAN GØR VI HOS OS  Personalet i Børnehuset er nærværende voksne som deltager, følger barnets initiativ guider efter behov og sætter rammer i barnets leg og aktiviteter.  Via voksen deltagelse i leg erhverver barnet sig grundlæggende legeerfaringer som de kan anvende i leg med andre børn.  Vi anvender materialet Trin for trin i en periode hvert år.  Der gives mulighed for leg og aktiviteter i mindre grupper enten aldersopdelt eller ud fra pædagogiske overvejelser. Vi sammensætter børn hvor der er mulighed for at fremme forskellighed og øve demokratiske processer.  Vi tager hjem til børnefødselsdag  Hver dag får nogle børn lov til at vælge en at lege med indenfor i ca. en halv time efter madpakketid. I det tidsrum er der børn som sover og andre er på legepladsen. Børnene kan have lokalet og legetøjet for sig selv og det giver en rigtig god og fordybet lege tid. Indimellem er det os der vælger barnets legekammerat. | EKSEMPLER  Modellervoksen er taget frem og kun 1 barn er i gang. Et barn mere kommer til og vil også gerne være med. Det barn som først legede med det vil ikke give noget modellervoks ud. Den voksne siger: Emma synes det ser så spændende ud det du laver og vil også gerne være med, kan du give hende en klump. Barnet afgiver en klump og der leges videre. Børnene taler sammen om det de laver.  Refleksion: Vi øver det lille barn i at dele med andre med voksenguidning. Vi forventer at det på sigt udvikler barnets sociale kompetencer.  Tina spørger: må jeg få pause med Berit. De to børn får lov til at komme ind og vælger at lege med lego indenfor i ca. en halv time.  Refleksion: Vi er opmærksomme på at børn også har brug for pauser eller leg i mindre grupper med andre uden forstyrrelser. |  Kommunikation og sprog  1. Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden. 2. Det pædagogiske læringsmiljø skal understøtte, at alle børn opnår erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber.  |  |  | | --- | --- | | SÅDAN GØR VI HOS OS  De voksne er opmærksomme på ikke at forstyrre sig selv og hinanden med småting som kan vente. På den måde kan vi være tilstede og nærværende i kommunikationen med barnet.  Vi har i dialog med forældrene fokus på barnets sprog. Der afholdes forældresamtale om resultatet af sprogscreening. Vi guider og udarbejder ideer til sprogstimulering. Vi igangsætter forløb med PPR hvis det vurderes nødvendigt. Vi laver sprogforløb i mindre grupper.  Sprog og dannelse øves i leg, aktiviteter, og rutiner. Fx turtagning i at fortælle, lytte til hinanden, turde være i fokus m.m.  Vi har en klar fordeling af personale således at børnene fordeles eller kan fordele sig ude, inde og på ture ud af huset. Fordelingen foregår både i den spontane leg, planlagte aktiviteter, måltidet, garderoben og andre rutiner. Det giver os mere tid og ro til fordybelse i dialogen med de enkelte børn og mulighed for at være understøttende og detektiv på hvad børnene er optagede af.  Vi hjælper med at sætte ord på følelser, begreber og genstande.  Vi læser højt for at øge ordforråd og forståelse. | EKSEMPLER  Vi spiser normalt formiddagsmad kl. 9. Pædagogen er i gang med et spil sammen med nogle børn og hun vil ikke afbryde det for at lave frugt. Formiddagsmaden bliver lidt forsinket men pædagogen og børnene får spillet færdig og har haft en rigtig god stund.  Refleksion: Der er fokus på kommunikation, hygge og fællesskab. Værdien i samværet med børnene vurderes højere end at lave formiddagsmad.  Ipaden stilles på bordet i køkkenet. Der sættes Krelle og Popsi på. Et 2 sproget barn stiller sig foran synger med, bevæger kroppen til og den voksne deltager aktivt med barnet. Flere børn støder til og deltager.  Refleksion: Der tages udgangspunkt i det enkelte barns interesse og der er fokus på sprog og børnefællesskab.  Det er dagen efter juleferien. Børnene fortæller ivrigt om nytårsaften og at de fyrede raketter af. Den voksne foreslår skal vi lave raketter, den er børnene med på. Der findes toiletruller, maling, silkepapir m.v. og de børn som har lyst laver deres egen raket. Der tales ivrigt omkring bordet imens raketterne laves. Børnene fortæller hvor de var nytårsaften og at de fyrede raketter og knaldperler af. Resten af dagen flyver der mange raketter rundt i Børnehuset. |  Krop, sanser og bevægelse  1. Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på. 2. Det pædagogiske læringsmiljø skal understøtte, at alle børn oplever krops- og bevægelsesglæde både i ro og i aktivitet, så børnene bliver fortrolige med deres krop, herunder kropslige fornemmelser, kroppens funktioner, sanser og forskellige former for bevægelse  |  |  | | --- | --- | | SÅDAN GØR VI HOS OS  Børnehusets indretning inde og ude inviterer til forskellige former for bevægelse.  Personalet deltager og viser glæde ved bevægelse. Der er opmærksomhed på at følge barnets interesse og ideer. Børnene inviteres og udfordres i bevægemønstre. Der rammesættes og guides i hensigtsmæssig regulering af kroppen i forskellige arenaer.  Børnene bliver i leg og aktiviteter opmærksomme på deres egen, andres krop, forskelligheder og kropsdelenes navne.  Vi har en massagekasse som vi anvender både på voksen og børne initiativ. Vi anvender vores sanserum.  Vi anvender skolegården en gang ugentligt her udfordres børnene på andre områder end legepladsen.  De voksne går foran, ved siden og bagved i læringsrummet.  I leg og rutiner som forberedelse af formiddags- og eftermiddagsmåltidet og på maddage stimuleres børnenes sanser.  Vi inddrager forældrene i vigtigheden af at udfordre børnene motorisk. I tilfælde af behov tager vi i samråd med forældrene kontakt til PPR. | EKSEMPLER  En voksen leger med et 3 årigt barn på Tarzan banen på balancebommen. Den voksne går foran og viser barnet hvordan det klares. Efterfølgende støttes barnet til at prøve ved at den voksne går ved siden af og holder i hånden. Til sidst opfordres barnet til at prøve selv imens er den voksne til stede og roser og guider barnet.  Refleksion:Via den voksnes støtte og guidning opnår barnet succes. Den voksne er opmærksom på barnets nærmeste udviklingszone og kan udfordre og støtte efter behov.  Et barn har samlet kløverblomster den voksne dufter til blomsterne og siger ”uhm de dufter dejligt”. De andre børn dufter også til dem og synes også de dufter godt. Vi går rundt på legepladsen og dufter til andre ting.  Refleksion: uderummet er godt til at skærpe sanserne både med hensyn til at dufte og røre ved ting. Det er ikke det forkromede projekt om sanser der giver børnenes de bedste sanseoplevelser. |  Natur, udeliv og science  1. Det pædagogiske læringsmiljø skal understøtte, at alle børn får konkrete erfaringer med naturen, som udvikler deres nysgerrighed og lyst til at udforske naturen, som giver børnene mulighed for at opleve menneskets forbundethed med naturen, og som giver børnene en begyndende forståelse for betydningen af en bæredygtig udvikling. 2. Det pædagogiske læringsmiljø skal understøtte, at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhænge, herunder en begyndende matematisk opmærksomhed.  |  |  | | --- | --- | | SÅDAN GØR VI HOS OS  Vi anvender hver dag uderummet hvor børnene oplever årstidernes forskellighed. Afhængig af børnenes alder, interesse og vores pædagogiske fokus anvender vi legepladsen, nærområdet og længere ture med bus.  Vi lader børnene eksperimentere med ting i naturen og opmuntrer børnenes undersøgende tilgang til elementerne. Vi arbejder dagligt bevidst med bæredygtighed og miljø via affaldssortering og anvendelse af genbrugsprodukter.  Vi arbejder projektorienteret med temaer såsom årstider, bæredygtighed, insekter, fra jord til bord m.m.  Både igennem projekter og dagligdags aktiviteter lærer børnene sciencetilgangen både med hensyn til den naturvidenskabelige forståelse samt kategorisering og systematisering i antal, rum og form. | EKSEMPLER  Vi er på legepladsen. Nogle børn har fundet et insekt og henvender sig til en voksne. ”Hvad er det for en?” Den voksen ved det ikke men henter en ipad så de kan finde ud af det. Børn og voksen kigger på billeder af insekter taler om dens farve, hvor mange ben den har m.v. og finder frem til at det er en snudebille. Insektet passes på i en spand og børnene giver den blade. Den voksne taler med børnene om at insektet skal lukkes ud igen ellers dør den.    Høstprojekt: Vi plukker og samler æbler fra vores æbletræ. ”Se en stor en jeg fandt” ”Jeg har fundet en lille”. Æblerne tages med ind og børnene skal nu forsøge at finde de rigtige farver og male billeder af et æble.  Æblerne skrælles og skæres i stykker og vi taler om hvad man kan lave af æblerne. Børnene er med i hele processen indtil det spiselige produkt æblegrød, æblechips, marmelade, æblekage.  I år har vi ærter og tomater i plantekasserne. Flere gange om ugen hjælper børnene med at vande planterne. I dag opdager børnene at ærterne er ved at være tykke. Børnene hjælper med at vurdere tykkelsen på dem. Er den her tyk nok? Vi plukker de tykke og smager dem. Vi taler også om at de tynde skal blive hængende til de er voksede. Flere af børnene fortæller at de også har ærter derhjemme.  Refleksion: Børnene oplever sammenhængen mellem at passe på naturen så vi kan drage nytte af den. Kategorisering af størrelse og arter udvider deres ordforråd og forståelse.  Det er sidst i september den voksne hiver tomatplanter og ærteplanter op af kassen. Børnene hjælper flittigt. Børnene spørger hvorfor ødelægger du det. Den voksne fortæller at planterne er døde og ikke kan give flere ærter og tomater.  Lars som har haft tomatplanterne med hjemmefra begynder at græde. Den voksne trøster Lars og fortæller ham at om vinteren dør disse planter men se på jordbærplanterne de kan overleve til næste år. Næste sommer planter vi igen tomater og ærter.  Refleksion: Den voksne vidste ikke at Lars havde haft planterne med hjemmefra. Vi skal huske at inddrage børnene i det som vi nogle gange gør pr. automatik. |  Kultur, æstetik og fællesskab  1. Det pædagogiske læringsmiljø skal understøtte, at alle børn indgår i ligeværdige og forskellige former for fællesskaber, hvor de oplever egne og andres kulturelle baggrunde, normer, traditioner og værdier. 2. Det pædagogiske læringsmiljø skal understøtte, at alle børn får mange forskellige kulturelle oplevelser, både som tilskuere og aktive deltagere, som stimulerer børnenes engagement, fantasi, kreativitet og nysgerrighed, og at børnene får erfaringer med at anvende forskellige materialer, redskaber og medier  |  |  | | --- | --- | | SÅDAN GØR VI HOS OS  Børnene er opdelt i 3 primære grupper hvor børnenes udvikling og venskaber vægtes højere end barnets alder. På trods af gruppeopdelingen er der hver dag mulighed for leg på tværs af disse grupper.  Vi tager udgangspunkt i Dansk kulturliv og traditioner og taler derudfra om de forskellige traditioner og normer.  Materialer såsom sakse, tudser, farveblyanter, papir, ugeblade, limstifter er i børnehøjde og til fri udfoldelse for børnene. På både børne og voksent initiativ findes staffeli, maling, perler m.m. frem. Vi anvender en del genbrugsmaterialer som børnene har med hjemmefra.  Børnenes produkter præsenteres og udstilles og giver anledning til gode drøftelse både børne imellem og børn og forældre.  Vi tilbyder en differentieret pædagogisk indsats med forskellige materialer hvor børnene har mulighed for at skabe egne kreationer ud fra fantasi, vokseninspiration og oplevelser.  Vi arbejder med Dansk kultur i forhold til højtider og kendte forfattere. Her beskæftiger vi os både med musik, sang, dans, teater, litteratur og digitale medier.  IT anvendes sammen med børnene til at undersøge ting, tage billeder, musik og lærerige spil | EKSEMPLER  Til august har vi oprykning i grupperne da der er flyttet en gruppe i SFO. Emil er ca. ½ yngre end de andre børn som rykker i månegruppen. Da Emil har tætte venskaber med de børn som skal rykke op, rykker vi også ham. Vi forventer han også bliver skoleklar samtidig med de andre.  Refleksion: vi er opmærksomme på, at Emils sociale fællesskab har stor betydning for hans udvikling og trivsel fremadrettet.  I fordybelsen af HC. Andersen har vi beskæftiget os med 2 eventyr og børnene har lavet deres egne teaterdukker. Både børn og voksne har opført dukketeater for hinanden.  Refleksion: Alle børn fik et godt resultat som de var stolte af. Børnenes egen fantasi og ideer blev bakket op ingen kunne lave en figur forkert.  Tema efterår: de ældste har malet efterårstræer. Malerierne er udstillede. Et barn kigger på tavlen og spørger: hvor hænger min. Den voksne viser det og de taler om maleriet.  Refleksion: Det er godt at malerierne hænger i et gennemgående lokale, da det hver dag ligger op til daglige snakke både børn imellem, børn og forældre og børn og personale. Efter coronatiden er forældrene blevet afvænnede i at orientere sig på tavler, derfor skal vi forsøge at synliggøre det yderligere. | |

[Link 3](#_Link_3)

|  |  |  |
| --- | --- | --- |
| BØRN I UDSATTE POSITIONER Det skal fremgå af den pædagogiske læreplan, hvordan det pædagogiske læringsmiljø tager højde for børn i udsatte positioner, så deres trivsel, læring, udvikling og dannelse fremmes.   |  |  | | --- | --- | | SÅDAN GØR VI HOS OS  Vi er bevidste om at børn med udfordringer indenfor sociale, motoriske, sproglige eller andet har brug for større opmærksomhed fra de voksne. Vi imødekommer dette behov via tilrettelæggelse af læringsmiljøer, mindre grupper og kvalitet i interaktionen mellem barn og voksen.  Vi imødekommer at barnet synes noget er svært.  Vi forsøger at gøre barnets vanskeligheder mindre tydelige for gruppen.  Vi er opmærksomme på at børn kan være i en udsat position i kortere tid. | EKSEMPLER  Et barn på 5 år bliver ked af det hver gang vi skal vaske hænder. Hans gråd og frustration er voldsom og synligt for de andre børn. Han gør alt for at undgå det. Vi laver en fast rutine hvor den voksne hjælper ham og der synges en vaske hænder sang. Hvis den voksne ikke lige er opmærksom på det, siger han selv jeg har brug for hjælp.  Refleksion: Støtten i en periode har givet resultat da håndvask nu foregår næsten uden konflikter og uden at han bliver ked af det. Vores mål på sigt er, at han helt selv kan klare det.  Et forældrepar er blevet skilt og vi oplever at barnet pt. er i en udsat position. Barnet bliver voldsomt ked af det da mor går. Vi tager os tid til at trøste og hjælpe ham ud af situationen.  Refleksion: Det var en morgenstund og vi var kun to mødt ind, på trods af at morgenen godt kan være hektisk, var det nødvendigt at den voksen kunne koncentrere sig fuldt ud om det ene barn.  Morgensang på skolen. Børnene kender rutinen og reglerne på skolen. I morgensangslokalet, sidder alle ned på imens vi synger 2-3 sange. Et barn har meget uro i kroppen og har brug for at rejse sig op og bevæge kroppen indimellem. Barnet informeres om at det er ok så længe han bliver foran sin plads. Lærerstaben som ikke kender barnet informeres om det.  Refleksion: Barnet har en positiv og god oplevelse af sig selv og morgensang da barnets behov tilgodeses. Et godt og tæt personalesamarbejde er afgørende for at kunne tilgodese det enkelte barns behov. | |

|  |  |  |
| --- | --- | --- |
| SAMARBEJDE MED FORÆLDRE  OM BØRNS LÆRING Det skal fremgå af den pædagogiske læreplan, hvordan dagtilbuddet samarbejder med forældrene om børns læring.   |  |  | | --- | --- | | SÅDAN GØR VI HOS OS  I overgange fra dagpleje til børnehave har vi i dialog og samarbejde med forældrene fokus på hvordan opstarten kan blive så tryg som muligt for barnet.  Alle nye børn og forældre modtager et velkomstbrev med invitation til besøg. På besøget aftales med forældrene om det er bedst forældrene er med den første dag, hvor lange dage barnet skal have, hvornår barnet skal være i børnehaven alene, om forældrene har nogle fridage til indkøringen m.m.  Personalet er imødekommende og smilende overfor alle forældre. Der siges goddag og farvel til børn og forældre og det er også på dette tidspunkt forældre og personale kan drøfte småting omkring barnets trivsel og udvikling.  Ikke alt forældresnak kan foregå i garderoben, derfor opfordrer vi forældrene til en snak bag lukkede døre hvis de eller vi har noget omkring barnet som vi skal have drøftet nærmere.  Vi har forældre som enten pga. sproglige, kulturelle eller andre forskelligheder ikke forstår eller læser sedler og opslag på tavler og forældreintra. Disse forældre henvender vi os direkte til for at sikre os, at de og deres barn har muligheden for at deltage i fælles arrangementer, feriepasning m.m.  Vi har daglig dialog med forældrene om barnets trivsel og læring. Vi er nysgerrige på barnets liv derhjemme og lydhøre overfor forældrenes indsigt i barnets trivsel, udvikling og læring.  Vi understøtter og vejleder forældrene. Vi er i dialog med forældrene om deres familie, rutiner, kultur og hvordan vi kan bidrage og supplere i tråd med det.  Der afholdes årligt forældremøde hvor forældrene informeres om bestyrelsen, dagligdagen, fokusområder og hvor der er mulighed for debat.  Vi afholder forældresamtaler efter ca. 3 måneder og ca. 1 gang årligt.  Der afholdes årlige arrangementer med forældre og børn såsom fællesspisning, arbejdsdag, afhentning på lejr og forældekaffe. | EKSEMPLER  Sille hentes af mor og bliver meget vred, græder og siger mor er dum. Mor prøver at trøste men Sille afviser. Pædagogen spørger: Må jeg hjælpe dig. Sille siger**:** **”**Ja**”** og kravler op og sidder. Pædagogen siger: **”**mor vil gerne have dig med hjem. Er det fordi du gerne vil lege lidt længere**”**. Sille svarer: **”**Ja.**”**  Pædagogen taler med mor imens Sille hører det: Det er fordi vi lige er kommet ind og hun ikke har nået at lege indenfor. Du skal måske lade hende blive lidt længere i morgen.  Mor siger:” Ja,men jeg går jo hjemme**,** så får jeg dårlig samvittighed over**,** at hun skal være her så længe.**”**  Pædagogen svarer: **”**Det behøver du ikke at have, du har et barn som trives.**”**  Refleksion: Personalet hjælper både børn og forældre til en forståelse af svære situationer. Vi er ikke bange for aktivt at gå ind og guide i situationer mellem børn og forældre. Vi skal være opmærksomme på, at vi ikke overruler forældrenes egne normer og handlemuligheder. | |

[Link 5](#_Link_5)

|  |  |  |
| --- | --- | --- |
| INDDRAGELSE AF LOKALMILJØET Det skal fremgå af den pædagogiske læreplan hvordan dagtilbuddet inddrager lokalsamfundet i arbejdet med etablering af pædagogiske læringsmiljøer for børn.   |  |  | | --- | --- | | SÅDAN GØR VI HOS OS  Vi inddrager lokalmiljøet i forhold til anvendelse af de faciliteter vi har i området.  Det sker i forhold til den lokale købmand, sportspladsen, legepladsen, årlige arrangementer i byen så som fastelavn og Sankt Hans, naturen, Vester Palsgård Skov Museum, biblioteket, Hampen sø m.m.  Ser hvor børnene bor, på gåben og i bus.  Kultur i nærområdet, børnene lærer om deres ophav og nærmiljø, tilhørsforhold til stedet de bor. | EKSEMPLER  Tur til købmanden. Nogle børn bliver spurgt om de vil med hen og handle. Det vil de gerne. Rullemarie findes frem og der forhandles og laves aftaler om hvem der kører den derhen og hjem. På vej til købmanden taler vi om trafikregler, hvem der bor i husene vi går forbi og alt det vi ser. Især den frække trold i en have trækker meget opmærksomhed, da den viser den slemme finger. Henne ved købmanden finder børnene det vi skal købe og de hjælper med at ligge tingene op på båndet og ned i rullemarie igen.  Vejret er godt og spontant spørger den voksne nogle børn om de skal gå på  sportspladsen og spille fodbold. Et barn foreslår de tager madpakker med og så pakkes rullemarie til turen med madpakker og krus.  Det er december og en lille gruppe skal på plejehjemmet og pynte deres juletræ med vores hjemmelavede julepynt. Børnene og en voksen kører derud i vores bus. På plejehjemmet hygges der med at pynte juletræ, synge julesange, snakke med de ældre og få saft og kager. Tiden går og både børn og ældre kan næsten ikke løsrive sig fra samværet da vi skal hjem igen.  Refleksion: Når vi anvender de lokale forhold oplever vi at børnene får oplevelser og ser muligheder som de også kan anvende udenfor børnehaven. Vi har flere gange måtte give forældre anvisninger om hvor de finder det sted vi har besøgt. | |
| SAMMENHÆNG TIL  BØRNEHAVEKLASSEN Det skal fremgå af den pædagogiske læreplan, hvordan der i børnenes sidste år i dagtilbuddet tilrettelægges et pædagogisk læringsmiljø, der skaber sammenhæng til børnehaveklassen.   |  |  | | --- | --- | | SÅDAN GØR VI HOS OS  Da vi er en organisation med børnehave, SFO og skole på samme adresse har børnene deres ugentlige gang på skolen. Det gør, at børnene kender skolens område og faciliteter. Børnene kender også skolelederen og viceinspektøren samt mange af lærerne.  Personalet fra SFO´en har faste ugentlige timer i børnehaven.  Vi lægger vægt på, at overgangsrejsen til skole og SFO er trygt og genkendeligt for barnet. Fra foråret kommer børnene i mindre grupper jævnligt på besøg på skolen og i SFO´en. Der afholdes et fælles overleveringsmøde med børnehave, skole og SFO.  Vi anvender Dialogprofilen før skolestart.  Børnehaven, SFO og børnehaveklasselæreren har et godt samarbejde hvor der løbende kommunikeres og afholdes møder.  Vi har fælles arrangementer med skolen både for børn, forældre og personale.  SFO børnene er flere gange om ugen på børnehavens legeplads hvor de ofte spiller fodbold sammen med børnehavebørnene.  I august året før de skal starte i skole samles de ældste børn i månegruppen.  I månegruppen arbejdes der med :  Børnefællesskaber, robusthed, turtagning, vente, regulering af følelser, kollektive beskeder, selvhjulpenhed, at kunne cykle, klippe og tegne med blyant. | EKSEMPLER  Vi deltager i morgen sang hver tirsdag. Da vi sidder og tager tøjet af hilser vi og siger hej ”Kim, Lone, Helen ..” når de går forbi os. Vi følger skolens regler og går samlet stille og roligt ned af gangen. I salen sætter flere af børnehavebørnene sig ved et skolebarn.  Refleksion: Da børnene på tværs af overgange har opbygget en relation til hinanden opleves der en stor gensynsglæde ved at samles til morgensang. Dette ses også ofte når vi er på legepladsen og børnene kalder og taler med hinanden over hegnet.  Barnet skal ikke gå på Gludsted Friskole alligevel tager vi kontakt til Ejstrupholm skole og aftaler besøg og afholder overlevering til skole og institution.  Refleksion: En oprigtig interesse for barnets giver en god afslutning for børn og forældre.  Det er 4 uge efter ny skolestart. William fra 0. klasse er ked af selv at skulle går over i skolen fra morgenpasning. Vi taler med mor om det da hun afleverer. Selvom vi normalt kun følger børnene i 2 uger følges William den næste tid over indtil han er tryg.  Det er eftermiddag og 3 SFO børn kommer hen til hegnet og spørger om de må komme ind og lege i børnehaven. Det får de lov til. SFO og børnehavebørn spiller fodbold sammen. Kampen er vild men de ældste er gode til at tage hensyn til de yngste og trøste efter behov.  Refleksion:Vi tager udgangspunkt i barnets behov og kan afvige fra normer og regler.  Vi ser en glæde og udvikling i, at børnene er blandede på tværs af aldersgrupper. | |

|  |  |  |
| --- | --- | --- |
| DET FYSISKE, PSYKISKE  OG ÆSTETISKE BØRNEMILJØ Arbejdet med det fysiske, psykiske og æstetiske børnemiljø i dagtilbuddet skal integreres i det pædagogiske arbejde med etablering af pædagogiske læringsmiljøer. Børnemiljøet skal vurderes i et børneperspektiv, og børns oplevelse af børnemiljøet skal inddrages.   |  |  | | --- | --- | | SÅDAN GØR VI HOS OS  Vores fysiske indretning indenfor ligger op til at der i Børnehuset både er rum til fordybelse, leg i mindre rum, mulighed for fysisk udfoldelse og mulighed for ro og sanseoplevelser.  De forskellige rum har en tydelig kodning så både børn og voksne ved hvad dette rum kan anvendes til. Få legesager og materialer er opsat på hylder og reoler for at skabe ro og give få sanseindtryk.  På væggene er ophængt få billeder og ellers er det børnenes kreationer som præger væggene og glasskabet.  Vi er reflekterende omkring rum, indretning og børnenes anvendelse deraf.  Vores psykiske børnemiljø er præget af en respekt for det enkelte barns kompetencer, mening, ideer, trivsel og behov.  Vi anvender hele huset og der er en klar fordeling af personalet. Legen kan flytte sig og derfor skal den voksne også flytte sig efter børnenes interesse.  Legepladsen er indrettet med gynger, rutchebane, traktordæk, bakke, legehuse, hængekøjer og balanceredskaber. Da legepladsen er stor og ligger foran og bag huset er det indhegnet af hensyn til børnenes sikkerhed. | EKSEMPLER  Vi flyttede vores dukkekrog ind i et større lokale. Imens børnene legede begyndte de at hente klæd ud tøj fra tumlerummet. De skulle være prinsesser, mor, far og børn. Sammen med børnene flyttede vi alt klæd ud tøjet i dukkekrogen.  Refleksion: Dukkekroget er nu et af de rum hvor børn og voksne ofte ses i leg hvor der kan deltage mange børn samtidig. Rollelegen er i højsædet og den voksne går både bagved, foran og ved siden af barnet.  Et barn har i en periode svært ved at spise sammen med de andre børn i gruppen og giver selv udtryk for at det vil sidde i køkkenet. Vi finder et andet barn som han kan spise med i køkkenet.  Refleksion: Det er vigtigt at barnet ikke føler sig forkert og udenfor. Spisetiden skal stadig være præget af hygge, fællesskab og dialog.  De store maskiner står på en hylde højt op i bilrummet ovre i den anden afdeling. Oskar som ikke har så godt et sprog tager den voksne i hånden og trækker med over i bilrummet og peger op på køretøjet. Den voksne tager køretøjet ned og Oskar smiler og siger ja.  Refleksion: Det er rart for både børn og voksne at ting har en fast plads. Det skaber tydelighed både i forhold til leg og kreative aktiviteter. | |

|  |
| --- |
| Uddybende links |

#### Link 1

#### Link 2

#### Link 3

#### Link 4

#### Link 5

#### Link 6

#### Link 7

#### Link 8